recursal/SuperWikiNEXT-32B huggingface dataset:
שגיאות פרמטריות בתבנית:עיתון   
שימוש בפרמטרים מיושנים ריקים [ תמונה ] 

**דַגֶנְס נִיהֵטֶר** (בשוודית: **Dagens Nyheter** - "חדשות היום", מקוצר **DN**) הוא העיתון היומי הגדול והנפוץ ביותר מבין עיתוני הבוקר של שוודיה.

היסטוריה
--------

העיתון, בבעלותו של קונצרן בונייר של המשפחה היהודית המשפיעה בשם זה, נוסד על ידי העיתונאי רודולף מוריץ ואל, שהיה עורכו הראשון, ובדצמבר 1864 הודפס בסטוקהולם הגיליון הראשון שלו. העיתון משתייך לזרם העצמאי-הליברלי. המשפיעים שבין בעלי-הדעה והפובליציסטים בשוודיה נמנים עם הכותבים בו, והוא נחשב במה מרכזית ומרובת-השפעה בשיח הפוליטי הארצי, כשכלי תקשורת אחרים מאזכרים תכופות את הדיווחים וההחלטות הפוליטיות המשמעותיות שהוא מביא.

מטרתו המוצהרת של העיתון, שמקיף בעיקר את הנעשה בסטוקהולם - ורואה עצמו מעל לכל כ"עיתון של הבירה" (Huvudstadstidning), היא לשמש כתב עת שיוביל את מסורת-המידע ולהיות "הכיכר החברתית והדמוקרטית החשובה ביותר בשוודיה, (...) לשקף את מגוון החיים והחברה, להציע ביאוּר, ערך וכיוון, כמו גם לספק כלים שימושיים בעלי משמעות".

מערכת העיתון החליפה את משכנה מספר פעמים מאז היווסדה, עד שב-1964 התמקמה בגורד שחקים חדש בשכונת מרייֶברג. ב-1996 עברה למבנה אחר בסמוך.

בערך מאז אותו זמן החלה תפוצת העיתון לצנוח. חזיתות חדשות כחינמונים, רשת האינטרנט ועיתונים מצליחים אחרים, הציבו ליומון הוותיק תחרות קשה מבעבר.

פרס התרבות של דגנס ניהטר
------------------------

"פרס התרבות של דגנס ניהטר" מחולק מאז 2007. הפרס, 50,000 קרונות ופסלון, מוענק לזוכה שנבחר מבין חמישה מועמדים מתחומי אמנות שונים, כשהבחירה נעשית על ידי הקוראים, המצביעים באמצעות אס-אם-אסים או דרך האינטרנט, בנוסף לחבר מושבעים מטעם עורך התרבות של העיתון.

ראו גם
------

* משפחת בונייר

קישורים חיצוניים
----------------

ויקישיתוף מדיה וקבצים בנושא **דגנס ניהטר** בוויקישיתוף
* 

* אתר האינטרנט הרשמי של דגנס ניהטר (בשוודית)
* דגנס ניהטר, ברשת החברתית פייסבוק

* דגנס ניהטר, ברשת החברתית אקס (טוויטר)

* דגנס ניהטר, ברשת החברתית אינסטגרם

* דגנס ניהטר, סרטונים בערוץ היוטיוב
* ראש הממשלה לשעבר, יראן פרשון: "DN הוא עיתון איום ונורא", 26 במרץ 2007
* דגנס ניהטר, באתר אנציקלופדיה בריטניקה (באנגלית)

הערות שוליים
------------

1. ↑  מתוך "חזון ומטרה" (בשוודית).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007412780305171
* GND: 4272003-5
* ISNI: 0000 0000 9309 3226
* LCCN: n88053217
* VIAF: 136618505
* WorldCat: viaf-136618505

 |
שגיאות פרמטריות בתבנית:עיתון   
שימוש בפרמטרים מיושנים [ תמונה ] 

**מצודה** היה כתב עת עברי בהוצאת תנועת הנוער בית"ר שראה אור בוורשה שבפולין בשנים 1935–1938.
עורך "מצודה" היה אייזיק רמבה בהשתתפות י"ש פקר במסגרתו ראו אור עשרה גיליונות.
כל גיליון כלל עמוד שער, מאמרים אידאולוגיה והגות, יצירות ספרותיות, סקירות היסטוריות, מדור חדשות וידיעות קצרות על הנעשה בתנועת הנוער בארץ ישראל ובקני התנועה ברחבי העולם, ובדף האחרון סדרת מודעות על מיזמים ספרותיים הקשורים לתנועת ז'בוטינסקי. 

הגם שכתב העת הוגדר כ"במה מרכזית לבית"ר העולמית" כלומר לחניכי תנועת הנוער ולבוגריה, הרי שבפועל הוא היווה במה אידאולוגית ופרוגרמטית לכלל שוחרי הציונות הרוויזיוניסיטית, חברי הצה"ר והאצ"ל. ב"מצודה" פרסם ז'בוטינסקי, ראש בית"ר, מאמרי הגות ומביכורי תרגומיו לספרות הלועזית, כגון "מנגינת הרוחות (תמונה מפאוסט לי. וו. גיטה)".
במצודה השתתפו גם דב חומסקי, יחזקאל דיליון, ח"ש הלוי, שמואל אורזשך, יצחק גוריון, שמעון גוטספלד, אורי צבי גרינברג, דוד ליניבסקי, בן-מנחם (ירושלים), ז' לרנר, אביגדור מוריק, פרופ' יעקב באדר, נתן פרידמן, אליעזר שוסטק, יוסף פעמוני, י' קרלמן, ד"ר י"ה ייבין, עזרא מרקוביץ, מרדכי כ"ץ, ד"ר ב' שייב (אלדד), ש' סקולסקי, ואחרים.

תקציב "מצודה" אורגן, בין השאר, על ידי דמי מנוי.

קישורים חיצוניים
----------------

* גליונות מצודה בארכיון מכון ז'בוטינסקי

הערות שוליים
------------

1. ↑  על מצודה בארכיון מכון ז'בוטינסקי.
2. ↑  זאב ז'בוטינסקי, "מנגינת הרוחות (תמונה מפאוסט לי. וו. גיטה)", מצודה, 4, שנה ראשונה, חוברת ב' (2), עמ' מט.
שגיאות פרמטריות בתבנית:עיתון   
שימוש בפרמטרים מיושנים [ תמונה ] 

**נשים** (באנגלית: **Nashim**) הוא כתב עת מדעי בין-תחומי היוצא לאור מדי חצי שנה על ידי הוצאת אוניברסיטת אינדיאנה, כמיזם משותף של מכון הדסה-ברנדייס של אוניברסיטת ברנדייס ומכון שכטר למדעי היהדות, ועוסק בלימודי נשים ומגדר ביהדות.

היסטוריה
--------

כתב העת החל לצאת לאור בשנת 1998, והוא כולל מאמרים בנושאי ספרות, סוציולוגיה, אנתרופולוגיה, ארכאולוגיה, תאולוגיה, הגות עכשווית, אמנויות ועוד. כל גיליון של כתב העת מתמקד בנושא מסוים. דוגמאות לנושאים שהוקדשו להם גיליונות: פרשנויות פמיניסטיות של ספרות רבנית; מגדר, מזון והישרדות; נשים, מלחמה ושלום בהקשרים יהודיים ומזרח תיכוניים. 

עורכת כתב העת מאז גיליונו הראשון היא דבורה גרנימן. בנוסף, לכל גיליון יש עורך יועץ, מומחה לנושא הגיליון. עם העורכים היועצים נמנו אליס שלוי (גיליון 6, על נשים, מלחמה ושלום), גרשון בקון (גיליון 7, על אוטוביוגרפיות וממוארים), ניצה דרויאן (גיליון 11, על נשים ביהדות תימן), סלביה פוגל-ביזאוי (גיליון 13, על נשים יהודיות בכלכלה), טובה הרטמן (גיליון 17, על מיניות בהקשרים יהודיים), דוד גולינקין (גיליון 21, על נשים בספרות השו"ת), דליה עופר (גיליון 27, על מגדר והשואה) ועוד.

קישורים חיצוניים
----------------

* אתר האינטרנט הרשמי של נשים
* Nashim: A Journal of Jewish Women's Studies & Gender Issues - ארכיון כתב העת באתר JSTOR
שגיאות פרמטריות בתבנית:עיתון   
שימוש בפרמטרים מיושנים [ תמונה ] 

**אלְ־אַהְרַאם** (בערבית: **الأهرام**, "הפירמידות") הוא עיתון יומי מצרי בשפה הערבית, אשר נוסד ב-27 בדצמבר 1875.

"אל-אהראם" מייצג את הקו הרשמי של ממשלת מצרים, והוא זוכה לתפוצה רבה במצרים ומחוצה לה. העיתון יוצא לאור גם בגרסה שבועית אנגלית (Al-Ahram Weekly, מאז 1991), ובגרסה שבועית צרפתית (Al-Ahram Hebdo). העורך הראשי הוא אוסאמה סראיא (أسامة سرايا). ראש ההוצאה לאור הוא סלאח אל-ע'מרי (صلاح الغمري).

"אל-אהראם" נוסד בעיר המצרית אלכסנדריה בידי שני אחים סורים, בשארה וסלים תקלא (بشارة وسليم تقلا). הוא החל לצאת לאור במהלך שנת 1876 כשבועון שכל גיליון שלו כלל ארבעה עמודים בלבד. הוא הופץ במצרים ובסוריה, ובתוך חודשיים בלבד, החליטו האחים תקלא להוציא אותו לאור כיומון. בכך, הפך העיתון ליומון המצרי הראשון. ב-1899 עברה מערכת העיתון מאלכסנדריה לקהיר.

בין האישים הבולטים המזוהים עם העיתון במאה ה-20, אפשר למנות את מוחמד חסנין הייכל ששימש כעורך הראשי במשך עשרות שנים, היה מקורב לנשיאים גמאל עבד אל נאצר ואנואר סאדאת, ונחשב לעיתונאי בעל השפעה רבה בצמרת השלטון המצרית.

קישורים חיצוניים
----------------

ויקישיתוף מדיה וקבצים בנושא **אל-אהראם** בוויקישיתוף
* 

* אתר האינטרנט הרשמי של אל-אהראם
* אל-אהראם, ברשת החברתית פייסבוק

* אל-אהראם, ברשת החברתית אקס (טוויטר)

* אל-אהראם, ברשת החברתית אינסטגרם

* אל-אהראם, סרטונים בערוץ היוטיוב
* אתר מקוון באנגלית
* אתר הגרסה השבועית באנגלית
* היומון אל-אהראם מכה על חטא התמסרותו למשטר מובארכ, אתר ממרי, 15 בפברואר 2011
* אל-אהראם, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007450555405171
* GND: 4141789-6
* LCCN: n87129918
* VIAF: 127934240
* WorldCat: lccn-n87129918

 |
**Spotify Wrapped** (בתרגום חופשי לעברית: **ספוטיפיי עטוף**) הוא קמפיין שיווקי ויראלי של שירות הזרמת המדיה השוודי ספוטיפיי, המתפרסם מדי שנה מאז 2016. הקמפיין מתפרסם בכל תחילת דצמבר של כל שנה, ומראה סטטיסטיקות ונתונים על ההאזנות של המשתמש בשירות.

Spotify Wrapped כולל בדרך כלל את חמשת המוזיקאים שהמשתמש האזין להם בתדירות הגבוהה ביותר, את השירים שהמשתמש הקשיב להם הכי הרבה ואת הז'אנרים הזמרים האהובים על המשתמש. גם למפיקי תוכן בפלטפורמה יש גישה לגרסה של Spotify Wrapped, הכוללת את מספר הפעמים שהתוכן שלהם הוזרם באותה שנה. בנוסף לנתונים אישיים, Spotify Wrapped כולל גם מידע על פעילות בשירות כולו. בעוד ש-Spotify Wrapped מכונה בדרך כלל אוסף שנתי של נתונים, רק פעילות מה-1 בינואר ועד תאריך לא ידוע ב-2 החודשים האחרונים של השנה, נספרת עבור כל שנה נתונה.

Spotify Wrapped פופולרי מאוד ברשתות החברתיות, ומדי שנה מגיע למיליוני אנשים ברשתות החברתיות. שחרורו בתחילת דצמבר או בסוף נובמבר בכל שנה, מלווה בדרך כלל בשלטי חוצות ופרסומות בטלוויזיה. הקמפיין השיווקי זכה גם לשבחים וגם לביקורת על כך שהוא מספק לספוטיפיי פרסום בחינם והוא נדון בהקשר לשאלות פרטיות. פרשנים גם ניתחו את ההשפעות של Spotify Wrapped על תעשיית המוזיקה וביקרו אותה.

קישורים חיצוניים
----------------

* האתר הרשמי של Spotify Wrapped
**יוסיפ איבנצ'יץ'** (בקרואטית: **Josip Ivančić**; נולד ב-29 במרץ 1991) הוא כדורגלן קרואטי המשחק בזרינסקי מוסטר ליגת העל הבוסנית בעמדת החלוץ.

קריירה
------

איבנצ'יץ' התחיל את הקריירה שלו בקרואטיה סאסווטה מהליגה הקרואטית השנייה. בקיץ 2011 הצטרף לזאדאר מליגת העל הקרואטית. ב-31 ביולי 2011 ערך את הופעת הבכורה שלו במועדון בניצחון 0-1 נגד היידוק ספליט. ב-18 באוגוסט 2012 הבקיע את שער הבכורה שלו במועדון בהפסד 3-1 נגד דינמו זאגרב.

את עונת 2014/2015 התחיל עם 3 שערים כבר בששת המחזורים הראשונים של העונה, אך לקראת סיום מועד חלון העברות של קיץ 2014 חתם ברייקה. ברייקה התקשה לשחזר את היכולת שלו מתקופתו בזאדאר והבקיע רק שער אחד ב-12 משחקי ליגה.

בקיץ 2015 הושאל לקופר מליגת העל הסלובנית בה שיחק עד ינואר 2016 בו חתם בשריף טירספול מליגת העל המולדובית עמה זכה באליפות בסיום העונה שהיא גם התואר הראשון של איבנצ'יץ' בקריירה. ב-12 ביולי 2017 הבקיע את שער הבכורה שלו במסגרת אירופית בהפסד 3-2 להפועל באר שבע במסגרת מוקדמות ליגת האלופות.

ב-31 בינואר 2017 חתם בהפועל אשקלון עד לסיום העונה. 

ב-13 בינואר 2018 חתם בהפועל חיפה.

ב-16 בינואר 2019 איבנצ'יץ' חתם באטיראו מליגת העל הקזחית.

ב-23 בספטמבר 2019 איבנצ'יץ' חתם בצ'ינדיה טרגובישטה מליגת העל הרומנית.

ב-24 באוגוסט 2020 חתם איבנצ'יץ' בזרינסקי מוסטר הבוסנית.

תארים
-----

שריף טירספול
* ליגת העל המולדובית: 2015/2016

הפועל חיפה
* גביע המדינה: 2017/2018

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  רועי זריהן, ‏מחזקת את ההתקפה: איבנצ'יץ חתם באשקלון, באתר ערוץ הספורט, 31 בינואר 2017
2. ↑  הפועל חיפה: יוסיפ איבנצ'יץ' חתם, באתר וואלה!‏, 13 בינואר 2018
פירוש נוסף ערך זה עוסק במונח לתיאור רציפות. אם התכוונתם למשמעות אחרת, ראו ספקטרום (פירושונים).
ספקטרום האור הנראה המופיע בקשת בענן
הספקטרום האלקטרומגנטי, כפי שמבוטא באורך ובתדירות הגל האלקטרומגנטי, טמפרטורה, יכולת כניסה באטמוספירת כדור הארץ, ובגודל חפץ פיזי לשם השוואה
שלושת סוגי הספקטרום, ספקטרום רציף, ספקטרום בליעה וספקטרום פליטה הפסים הבולטים אותם ניתן לראות בספקטרום הבליעה והפליטה בעלי אנרגיה התואמת למעברי אלקטרונים ברמות האטום.
**ספקטרום** (מאנגלית: **Spectrum**; על פי האקדמיה ללשון העברית: **מִקְשֶׁתֶת**) היא מילה כללית המשמשת בתחומים רבים לתאר בדרך כלל מצב הקשור ברציפות כלשהי.

השימוש במונח נעשה לראשונה במדע האופטיקה כדי לתאר את צבעי הקשת בתחום הנראה המופרדים על ידי מנסרה אופטית (פריזמה). מאז התפתח השימוש במונח למשמעויות בתחומים רבים כאנלוגיה לנושא באופטיקה, למשל: "ספקטרום של דעות פוליטיות", או "ספקטרום פוליטי", "ספקטרום השימוש בסמים", "ספקטרום הפרעות מצב רוח" ו"ספקטרום אוטיסטי". כאנלוגיה, ערכים בתוך הספקטרום אינם בהכרח מוגדרים בצורה כמותית, או מספרית. שימוש זה מתייחס לקשת רחבה של מצבים או התנהגויות המאוגדות יחדיו ונחקרות תחת אותו כותר לצורך הפשטתן.

משמעות מודרנית במדעים הפיזיקליים
--------------------------------

כשמדובר בספקטרום בגלים אלקטרומגנטיים ובספקטרום האלקטרומגנטי, הכוונה היא לספקטרום התדרים או ספקטרום ההספק שהוא טווח או קשת ההספקים בספקטרום תדרים מסוים (המתאים לממוצע ריבועי המתחים). על מנת למצוא את ספקטרום התדרים של אות מסוים יש לבצע עליו התמרת פורייה. ספקטרום התדרים מספק מידע על הרכב תדריו ועוצמתו של כל גל (שאיננו חייב להיות סינוסואידלי). בספקטרום התדרים ייתכנו ערכי תדר שליליים עבור אורכי גל מסוימים, בפירוק לאקספוננטים מרוכבים במקום לסינוסים. בשימושים מעשיים נהוג להתעלם מהציר השלילי, הן של העוצמה והן של התדר. גל סינוס בדיד ורציף יראה בציר התדר כקו אנכי בודד.

גל ריבועי יראה כמריחה רחבה על גבי ציר התדר. זו אחת הסיבות שבגללה משתמשים באפנון לאותות ספרתיים.

היסטוריה
--------

המשמעות הקדומה של המילה ספקטרום נובעת מלטינית והיא רוח רפאים. הפיזיקאי האנגלי, אייזק ניוטון, שהיה הראשון שפיצל בתנאי מעבדה את האור הלבן לקשת צבעים וכינה אותה בשם ספקטרום בגלל יופיים של הצבעים שנראו לו כרוחות עליזות. פיצול זה בוצע באמצעות מנסרה.

הספקטרום של אור השמש לדוגמה, מורכב מכל צבעי הקשת (שהיא בעצמה פירוק של אור השמש לפי אורכי הגל שלו). למקורות אור שונים (גם כאלו שנראים באותו צבע) לרוב ספקטרום תדרים שונה. התצוגה של האור מראה קווי ספקטרום בו כל קו מייצג צבע אחר.

כאשר התגלו שאר התחומים של הקרינה האלקטרומגנטית, כמו גלי רדיו, אינפרה אדום וכו', הורחבה משמעות המושג ספקטרום מתחום האור הנראה לכל הגלים האלקטרומגנטיים (ולכל הגלים בכלל).

ראו גם
------

* ספקטרום רציף
* ספקטרום בליעה
* ספקטרום פליטה
* הספקטרום האלקטרומגנטי
* הרחבות ספקטרליות
* ספקטרוסקופיה
* ספקטרומטר אופטי

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **ספקטרום** |
| ויקישיתוף תמונות ומדיה בוויקישיתוף: **ספקטרום** |

* ארז גרטי, ספקטרום בליעה/פליטה – טביעת האצבע של החומר, במדור "מאגר המדע" באתר של מכון דוידסון לחינוך מדעי, 28 ביולי 2011
* ספקטרום, באתר אנציקלופדיה בריטניקה (באנגלית)

הערות שוליים
------------

1. ↑  מִקְשֶׁתֶת, באתר האקדמיה ללשון העברית

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00571717
* NKC: ph125903

 |
ההתפרצות של 2009, צילום מתחנת החלל הבינלאומית
**סאריצ'ב** (ברוסית: **вулкан Сарычева** – "וולקן סאריצ'בה", ביפנית: **芙蓉山** – "הר פויו") הוא הר געש שכבתי פעיל בצורת חרוט געשי סימטרי המשתרע על כמעט כל האי מאטואה באיים הקוריליים שברוסיה. סאריצ'ב הוא הר געש צעיר מבחינה גאולוגית. ההר קרוי על שם האדמירל גבריאיל סאריצ'ב (Гавриил Андреевич Сарычев‏; 1763–1831) מהצי הרוסי הקיסרי. השם ניתן על ידי אדם יוהאן פון קרוזנשטרן כאשר הוא כלל אותו במפות.

תיאור
-----

הר הגעש סאריצ'ב הוא חלק מטבעת האש, אזור המקיף את האוקיינוס השקט וכולל כמה מהרי הגעש הפעילים ביותר על פני כדור הארץ, בנקודה שבה עובר הלוח הפסיפי הפחתה מתחת ללוח האירואסייתי בקצב של 80 מ"מ לשנה. טריז של חומר ממעטפת כדור הארץ השוכן בין הלוח הפסיפי המופחת לבין הלוח האירואסייתי שמעליו הוא המקור לגעשיות הפעילה לאורך כל חצי האי קמצ'טקה והאיים הקוריליים.

הר הגעש סאריצ'ב הוא אחד מהרי הגעש הפעילים ביותר באיים הקוריליים. ההר משתרע על חלקו הצפון מערבי של האי מאטואה. החרוט האנדזיטי של הר הגעש נבנה בתוך קלדרה המתוארכת לפליסטוקן שקוטרה נע בין 3 ל-3.5 קילומטרים. ההר מתנשא לגובה של 1,496 ובפסגתו לוע בקוטר של 250 מטרים שקירותיו תלולים. קילוחי לבה זרמו בכל הכיוונים כשהם יוצרים מצוקים על חוף האי. המורדות התחתונים של ההר מכוסים במשקעים מזרמים פירוקלסטיים.

רישומים על התפרצויות געשיות בהר הגעש סאריצ'ב קיימים מ-1765 ומאז הוא התפרץ בתדירות גבוהה. ההתפרצויות נעו בין פליטת לבה להתפרצויות מתפוצצות. במאה ה-20 לבדה נרשמו 11 התפרצויות. ההתפרצות הגדולה ביותר התחוללה ב-1946.

ההתפרצות של 2009
----------------

ב-12 ביוני 2009 התפרץ הר הגעש תוך פליטת עמוד אפר גבוה. מכיוון שהר הגעש קרוב לחלק מנתיבי האוויר בין מזרח אסיה ואמריקה הצפונית, גרמה ההתפרצות לשיבושים בתעבורה האווירית.

במהלך ההתפרצות עברה תחנת החלל הבינלאומית מעליה והאסטרונאוטים הצליחו לצלם את האירוע. חור במעטה העננים, שנוצר ככל הנראה עקב גל הלם מההתפרצות, אפשר צפייה ברורה בעמוד התפרצות ובזרם הפירוקלסטי במורדות ההר. בצילום ניתן לראות בבירור ענן פילאוס דמוי כיפה, שנוצר מהתעבות של מים באוויר החם שהתרומם במהירות והתקרר, המכסה את העמוד המתרומם.

קישורים חיצוניים
----------------

ויקישיתוף מדיה וקבצים בנושא **סארייצ'ב** בוויקישיתוף
* Global Volcanism Program
* The Eruptions of Sarychev Peak Volcano, Kurile Arc: Particularities of Activity and Influence on the Environment

הערות שוליים
------------

1. ↑  More on the eruption of Sarychev Peak
2. ↑  Fuyō Mountain: Russia
3. ↑  Sarychev Peak
4. ↑  The Volcanism Blog – More on the eruption of Sarychev Peak
5. ↑  Activity at Sarychev Peak
6. ↑  Travel Advisory For Flights to and from Vancouver and Tokyo, Seoul, Beijing, Shanghai and Hong Kong
7. ↑  Stunning pictures of the volcano that blew a hole in the sky as astronauts witness eruption from International Space Station
8. ↑  Sarychev Peak Eruption, Kuril Islands
**מפלגת הפיראטים** (בשוודית: **Piratpartiet**) היא מפלגה שוודית הדוגלת במדיניות מתירנית כלפי שיתוף קבצים, בביטול זכויות יוצרים ופטנטים, ובהגברת השקיפות השלטונית, חופש המידע והגנת הפרטיות. המפלגה אינה רואה את עצמה חלק מהקשת הפוליטית המסורתית של ימין ושמאל.

היסטוריה
--------

המפלגה הוקמה ב-1 בינואר 2006, ובראשה עומד ריקארד פאלקווינגה. בבחירות שנערכו לפרלמנט השוודי באותה שנה קיבלה המפלגה 0.63% מקולות הבוחרים, ולא עברה את אחוז החסימה, שעומד בשוודיה על 4%. ביוני 2006 פשטה משטרת שוודיה על משרדי אתר ההורדות הלא חוקי The Pirate Bay, בעקבות הפשיטה וניסיון הסגירה של האתר זינק מספר הפעילים והתומכים של המפלגה.

בבחירות לפרלמנט האירופי שנערכו בשנת 2009 קיבלה 7.1% מקולות הבוחרים, וקיבלה בתחילה מושב אחד בפרלמנט, אותו אייש סגן יושב ראש המפלגה, כריסטיאן אנגסטרם. לאחר אשרור אמנת ליסבון והעלאת מספר הנציגים השוודים בפרלמנט האירופי מ-18 ל-20, החלה לכהן נציגה שנייה מטעם המפלגה. לאחר בחירות שנערכו בשנת 2014 המפלגה איבדה את ייצוגה בפרלמנט האירופי.

בשנים הראשונות לפעילותה היא צברה פופולריות רבה, ובמחצית 2009 נרשמו בה כ-49 אלף חברים. המפלגה הפעילה גם תנועת נוער, "הפיראט הצעיר" (Ung Pirat), שבה היו חברים, נכון לשנת 2009, 20,700 חברים, מה שהופך אותה באותה עת לתנועת הנוער הפוליטית הגדולה בשוודיה.

המפלגה היוותה השראה למפלגת הפיראטים של גרמניה, ואחר כך מפלגות פיראטים בכל רחבי העולם, כולל בישראל.

המפלגה כשלה בבחירות לפרלמנט השוודי בארבע הפעמים בהם התמודדה (2006, 2010, 2014, 2018), וקיבלה פחות מאחוז מהקולות. בבחירות לפרלמנט האירופי ב-2014 וב-2019 לא עברה את אחוז החסימה.

לאחר שהגיעה לשיא של כ-50,000 חברי מפלגה בסוף 2009, מספר החברים ירד בהתמדה לכ-2,500 חברי מפלגה בתחילת 2020.

ראו גם
------

* האינטרנציונל של מפלגות הפיראטים

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מפלגת הפיראטים** |

* אתר האינטרנט הרשמי של מפלגת הפיראטים של שוודיה
* מפלגת הפיראטים של שוודיה, ברשת החברתית פייסבוק

* מפלגת הפיראטים של שוודיה, ברשת החברתית אקס (טוויטר)

* מפלגת הפיראטים של שוודיה, ברשת החברתית אינסטגרם

* מפלגת הפיראטים של שוודיה, סרטונים בערוץ היוטיוב

הערות שוליים
------------

1. ↑  אוראל תמרי, משטרת שוודיה פשטה על thepiratebay.org, באתר הארץ, 1 ביוני 2006
2. ↑  עודד ירון, מפלגת הפיראטים נכנסה לפרלמנט האירופי, באתר הארץ, 8 ביוני 2009
3. ↑  הלן פיד, הגרדיאן, הפיראטים של אירופה, באתר הארץ, 2 בנובמבר 2011
4. ↑  יהונתן ליס, הפיראטים מאיימים להשתלט על הכנסת, באתר הארץ, 25 ביולי 2012  
רועי גולדנברג, ‏"אמרו שאנחנו הזויים, אבל נקים מפלגת פיראטים בישראל", באתר גלובס, 23 באוגוסט 2012

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007453255105171
* GND: 1041414587
* LCCN: nb2010030676
* VIAF: 160278147
* WorldCat: lccn-nb2010030676

 |
**סידני "סיד" קיוויט** (באנגלית: **Sid Kiwitt**; 16 בינואר 1928 - 20 במאי 2019) היה אתלט יהודי-אמריקאי בעבר, אלוף המכביות (הרביעית 1953 והחמישית 1957) בהטלת כידון.

קריירה ספורטיבית
----------------

בתחרויות האתלטיקה של המכביה הרביעית שנערכו בסוף ספטמבר 1953 זכה קיוויט בשתי מדליות, זהב וארד. מדליית זהב בהטלת כידון (55.96 מטר), לפני מ. רידה מאנגליה (53.21 מטר).

ב-24 ביולי 1955 בתחרות שנערכה בבולטימור, מרילנד קבע קיוויט בהטלת כידון שיא אישי חדש של 73.17 מטר. באליפות ארצות הברית שנערכה באותה שנה סיים קיוויט במקום שישי בהטלת כידון בתוצאה של 70.55 מטר.

במבחנים האמריקאים לאולימפיאדת מלבורן (1956) סיים קיוויט במקום שביעי בהטלת כידון בתוצאה של 67.05 מטר ולא נכלל במשלחת האמריקאית למשחקים. באליפות ארצות הברית שנערכה באותה שנה סיים קיוויט במקום שמיני בהטלת כידון בתוצאה של 68.29 מטר.

בתחרויות האתלטיקה של המכביה החמישית שנערכו בשנת 1957 זכה קיוויט בשתי מדליות, זהב וארד. מדליית זהב, בהטלת כידון בתוצאה של 65.97 מטר, לפני צ. גריבלר מבריטניה (61.58 מטר) וברוך פיינברג מישראל (58.23 מטר) מדליית ארד, בקרב עשר בתוצאה של 3863 נקודות, אחרי מייק הרמן מארצות הברית (5230 נקודות) ודוד קושניר מישראל (4712 נקודות).

שיאים אישיים
------------

* הטלת כידון: 73.17 מטר (1955)

קישורים חיצוניים
----------------

* סיד קיוויט, באתר Track and Field (גברים)
* סיד קיוויט, באתר *Track and Field Statistics* (באנגלית)
* טבלאות ושיאים של השגי 6 המכביות ושל ישראל, מעריב, 22 באוגוסט 1965

הערות שוליים
------------

1. ↑  Sidney Kiwitt Obituary
2. ↑  סיד קיוויט - המבחנים האמריקאים למשחקים האולימפיים עמוד 113
**אידיאזבל** (בצרפתית: Idiazabal) היא גבינה בכבישה העשויה מחלב כבשים לא מפוסטר, בדרך כלל מכבשי לאטקסה (Latxa) ) וקאראנזנה (Basco-Béarnaise או Vasca Carranzana) בארץ הבאסקים ונווארה. יש לה טעם מעושן משהו, אבל היא בדרך כלל לא מעושנת.

הגבינה עשויה בעבודת יד ומכוסה בקליפה קשה, חומה כהה, בלתי אכילה. היא מיושנת מספר חודשים ומפתחת טעם אגוזי וחמאתי, נאכלת טריה, לרוב עם ריבת חבושים (דולסה דה ממבריז'ו). אם מתיישנת יותר, היא הופכת ליציבה, יבשה וקשה וניתן להשתמש בה לגרירה.

כינוי המקור לגבינת אידיאזבל נוצר בשנת 1987 והגדיר את התקנות הבסיסיות לייצור המוצר. בדרך כלל, נעשה שימוש בחלב לא מפוסטר מגזע כבשים לטקסה, למרות שבמקרים מסוימים ה-DO מתיר שימוש בחלב מגזע קאראנזנה, ממחוז באסקי בספרד. ה-DO גם קובע שהחלב יהיה מוקרש עם אנזים הגבנה של טלה טבעי, ומתיר עישון חיצוני של הגבינה. הגבינות המיוצרות בעיירות הבאות בהתאם לכל תקנות ה-DO, מוגנות אפוא גם על ידי ה-Idiazabal DO : Urbia, Entzia, Gorbea, Orduña, Urbasa and Aralar. לאחרונה החלו כמה חקלאים מחבל הבאסקים להשתמש בכבשי אסף (אסף הוא גזע של כבשים מבויתות מישראל), יש הטוענים שכבשים אלה אינן עומדות בכינוי המקור לגבינה.

תהליך ייצור
-----------

אידאזבל היא גבינה מיושנת, מחצי מובשלת עד מובשלת, העשויה אך ורק מחלב כבשים מלא לא מפוסטר. היא מיוצרת על ידי קרישה אנזימטית חזקה. בסופו של דבר ניתן לעשן אותה חיצונית.

החלב המשמש לייצור הגבינה חייב להיות שלם לא מפוסטר, עם מינימום של 6% שומן. החלב מתקרש בטמפרטורה של 35-25 מעלות צלזיוס, בתוספת של גבן טלה טבעי, וכתוצאה מכך נוצרת הקרישה לאחר 30 עד 45 דקות.

חותכים את הגלגול כדי לקבל גרגירים בגודל אורז, ולאחר מכן מחממים מחדש ל-38-34 מעלות. במקרה של קרישה בטמפרטורות גבוהות יותר, טמפרטורת החימום החוזר יכולה להגיע ל-45-40. הגבן המחומם והמכווץ מתייבשת ומונחת בתבניות שבהן אפשר לתבל אותה. המלחת הגבינה מתבצעת על ידי שפשוף הקליפה במלח יבש או טבילת הגבינה במים מומלחים במשך 24 שעות. לבסוף, הגבינות מתיישנות בתנאים קרים ולחים תוך הימנעות מעובש, למשך חודשיים לפחות.

העישון האופציונלי מתבצע בסוף תהליך היישון, תוך שימוש בעצים מעץ האשור, עץ ליבנה, עץ דובדבן או אורן לבן. עוצמת איכויות העישון תלויה בסוג העץ ובאורך העישון. הגבינות בדרך כלל בצורת גלילית, אם כי לעיתים הן בצורת חרוט או מתומן. ניתן לחרוט על קליפות גבינות ציורים או סמלים האופייניים לתרבות הבאסקית. הקליפה סגורה, מעושנת, עם שעווה, ללא עובש. לגבינות הלא מעושנות צבע צהוב-בז', בעוד הגבינות המעושנות חומות.

החלק הפנימי אחיד, ללא כיסי אוויר או עם חורים בגודל ראש סיכה בלבד, וצבעו בז' או צהוב חיוור. בחלק הפנימי של הגבינות המעושנות יש גבול חום. הטעם חזק ובולט, מעט חומצי ופיקנטי, חמאתי, בטעם חלב כבשים אופייני. הגרסה המעושנת מעט יבשה וחזקה יותר, בעלת ארומה נעימה. הגודל של כל גבינה נע בין קטן לבינוני, עם משקלים בין 0.9 עד 1.8 ק"ג.

ראו גם
------

* אוסו-איראטי

הערות שוליים
------------

* גבינת אידיאזבל
* אידיאזבל

קישורים חיצוניים
----------------

* האתר הרשמי של אידיאזבל
* החנות הרשמית של אידיאזבל

1. ↑  Schmitt, Maggie (27 במאי 2009). "Sheep vs. Sheep in Basque Country". *The Atlantic*. `{{cite news}}`:  (עזרה)
פארק dreamworld ובו שלטים של האח הגדול
***האח הגדול אוסטרליה*** הוא הגרסה האוסטרלית לתוכנית הריאליטי הבינלאומית *האח הגדול.* *האח הגדול אוסטרליה* הופק מ-2001, ושודר במשך שמונה עונות ב "רשת עשר" עד שהרשת ביטלה את השידור ביולי 2008, לאחר שחוותה תגובות נגד מקהל הצופים. האח הגדול אוסטרליה חזר ב-13 באוגוסט 2012, עם העונה התשיעית ששודרה ב"רשת תשע", בעונה ניצח מתמודד ישראלי בשם לירון שפר וקיבל מיליון דולרים אוסטרלים. העונה העשירית שודרה בתשע מ-29 ביולי 2013 עד 6 בנובמבר 2013 והעונה האחרונה, ה-11, שודרה מ-8 בספטמבר 2014 עד ל-26 נובמבר 2014. כל עשר העונות הופקו ע" Endemol Southern Star.

בית האח הגדול היה ממוקם בקומפונד ליד פארק שעשועים Dreamworld, קווינסלנד, לאורך כל התוכניות.

תגובות הקהל
-----------

### ביקורת ומחלוקת

הסדרה נתקלה בביקורת מצד פרשנים ומצד הקהל שלה בטענה לתוכן מיני. הסדרה כונתה לעיתים "Big Brothel" (בית הזונות הגדול, בתרגום חופשי, כמשחק מילים על Big Brother, שמה של הסדרה) בתקשורת, תוך התייחסות לתוכן המיני של *Uncut, שהציגה את הנעשה בבית*. ביקורת גם הובעה בקרב ממשלת אוסטרליה, כאשר פוליטיקאי אחד התייחס אליה כ"רעל טלוויזיוני". תלונות על *Uncut* הוביל לשינוי שמה ל"*האח הגדול: מבוגרים בלבד"* בעונת 2006. "*למבוגרים בלבד"* בוטלה בתחילת העונה בשל המשך המחלוקת סביבה.

ב-1 ביולי 2006 שני השותפים, מייקל קוקס (משתמש בכינוי אשלי בתוכנית), ומייקל בריק (משתמש בכינוי ג'ון), הוצאו מן הבית, לכאורה בשל תקיפה מינית של דיירת הבית, קמילה האליוול, בעונה של הסדרה בה כבר נשמעה מחלוקת משמעותית. בעקבות התקרית השידור החי הוחלף באופן זמני  על ידי קטע ישן מהתוכנית של משימת הכדורגל, ששודרה באופן רציף בלופ[*ההתמכרות*], פורומים על האח הגדול באתר הוסרו. למשטרת קווינסלנד הוצגו הקטעים הרלוונטיים, אך היא העדיפה שלא לפתוח בחקירה פלילית. לאחר התקרית דיירת הבית לשעבר ריטה לצרוטו דיווחה כי היא הייתה נתונה לאירוע דומה במהלך שהותה בבית האח הגדול בשנת 2005.

קישורים חיצוניים
----------------

ויקישיתוף מדיה וקבצים בנושא **האח הגדול** בוויקישיתוף

* "האח הגדול", במסד הנתונים הקולנועיים IMDb (באנגלית)
* "האח הגדול", במסד הנתונים הקולנועיים KinoPoisk (ברוסית)

הערות שוליים
------------

1. ↑  Devlyn, Darren (9 בספטמבר 2011). "Big Brother returning to Australian television in 2012". *Herald Sun*. נבדק ב-9 בספטמבר 2011. `{{cite news}}`:  (עזרה)(הקישור אינו פעיל, 31.3.2022)
2. ↑  "Big Brother or Big Brothel?". Melbourne: The Age. 22 ביוני 2005. ארכיון מ-2007-12-04. נבדק ב-28 בנובמבר 2007. `{{cite news}}`:  (עזרה)
3. ↑  Anger at Big Bro sex
4. ↑  "Axe falls on adults-only Big Brother". The Cairns Post. 24 ביוני 2006. נבדק ב-28 בנובמבר 2007. `{{cite web}}`:  (עזרה)
5. ↑  (3 July 2006), Big Brother in bigger bother.
6. ↑  (3 July 2006).
7. ↑  (4 July 2006).

| האח הגדול (זיכיון) |
| --- |
| אוסטרליה | אוסטרליה (מבוגרים בלבד) | מיקומי תוכנית המציאות "האח הגדול" מסביב לעולםמיקומי התוכנית מסביב לעולם |
| אירופה | אוקראינה • בריטניה • גרמניה • דנמרק • הבלקן • פולין • פינלנד • שוודיה |
| אמריקה | ארגנטינה • ארצות הברית • ברזיל |
| אפריקה ואסיה | ישראל |
ממייסדי המפלגה: ד"ר עלי נג'פי, שר החינוך בממשלת רפסנג'אני
**מפלגת תומכי הבנייה** (בפרסית: **حزب کارگزاران سازندگی**) באיראן הוקמה בשנת 1996. היא בעלת השקפות רפורמיסטיות ודוגלת בשוק כלכלי ליברלי ובתוכניות לפיתוח כלכלי מואץ במדינה. 

המפלגה הייתה המפלגה הראשונה שהוקמה במדינה לאחר פירוקה של מפלגת הרפובליקה האסלאמית בשנת 1987. באותו זמן לא פעלו באיראן מפלגות פוליטיות מאורגנות והמועמדים לפרלמנט מג'לס התמודדו כעצמאיים. המפלגה התמודדה בבחירות הפרלמנטריות באותה שנה. מרבית מועמדי המפלגה היו בעלי השקפות רפורמיסטיות והיו תומכיו של הנשיא דאז, אכבר האשמי רפסנג'אני ושירתו בממשלה שהקים.

המפלגה החדשה הצליחה להפוך לאחד מהמפלגות החשובות בפרלמנט החמישי (2000-1996). היא נהנתה מתמיכה רחבה בקרב בני המעמד הבינוני עירוני בחברה. המפלגה האמינה בחשיבות הרחבת החירויות לאזרח. העיתון ששיקף יותר מאחרים את השקפותיה של המפלגה היה העיתון "האמשאהרי" (Hamshahri), שנוסד על ידי גולאם חוסיין, ראש עיריית טהראן דאז, שהיה ממקימי המפלגה.

קישורים חיצוניים
----------------

ויקישיתוף מדיה וקבצים בנושא **מפלגת תומכי הבנייה** בוויקישיתוף
**תומאס וורטינגטון ויטרדג'** (**Thomas Worthington Whittredge**;‏ 22 במאי 1820 – 25 בפברואר 1910) היה אמן אמריקני מאסכולת נהר ההדסון. וייטרדג' היה אמן מוערך בתקופתו, והיה ידיד עם כמה אמנים מובילים של האסכולה כולל אלברט בירסטדט וסנפורד רובינסון גיפורד. הוא נסע הרבה והצטיין בציור נוף, דוגמאות רבות לכך נמצאות במוזיאונים מרכזיים.

ביוגרפיה
--------

ויטרדג' נולד בבקתת עץ ליד ספרינגפילד, אוהיו בשנת 1820. כצעיר הוא צייר נופים ודיוקנאות בסינסינטי לפני שנסע לאירופה בשנת 1849 להמשך הכשרתו האמנותית. כשהגיע לגרמניה התיישב באקדמיה בדיסלדורף, בית ספר לאמנות הגדול באותה תקופה, ולמד אצל עמנואל לויצה. בדיסלדורף, ויטרדג' התיידד עם בירסטדט ודיגמן ללויצה כאילו הוא ג'ורג' וושינגטון וכן דמות נוספת בציוריו המפורסמים של לויצה, "וושינגטון חוצה את דלאוור", כיום באוסף מוזיאון המטרופוליטן לאמנות בעיר ניו יורק. הוא קשור לבית הספר לציור בדיסלדורף.

ויטרדג' שהה כמעט עשר שנים באירופה, נפגש ונסע עם אמנים חשובים אחרים כולל סנפורד גפורד. הוא שב לארצות הברית בשנת 1859 והתיישב בעיר ניו יורק שם התחיל את הקריירה שלו כצייר נוף באסכולת נהר הדסון.

ויטרדג' נסע על פני המישורים הגדולים אל הרי הרוקי בשנת 1865 עם סנפורד גיפורד וג'ון פרדריק קנסט. הנסיעה הביא לכמה מיצירותיו החשובות ביותר של ויטרדג'- נופים גדולים ובלתי שגרתיים, אשר תפסו את היופי הגס ואת האופק הליניארי של המישורים.

וורטינגטון ויטרדג', נוף בווסטפליה
ווטינגטון ויטרדג', חציית הנהר, 1871
לימים כתב ויטרדג' באוטוביוגרפיה שלו, "מעולם לא ראיתי את המישורים או משהו דומה להם. הם הרשימו אותי עמוקות. דאגתי להם יותר מאשר להרים ... מי שחצה את המישורים באותה תקופה, על אף עדרי הבופלו שבהם ולהקות האנטילופה, סוסיהם הפראיים, צבאים וארנבות, כמעט ולא יכול להתעלם מהמרחב הענק והשקט שבהם והמראה בכל מקום של קיום תמים ופרימיטיבי."

ויטרדג' עבר לניו ג'רזי, בשנת 1880, שם המשיך לצייר עד סוף ימיו.

הוא נפטר בשנת 1910 בגיל 89 ונקבר בבית הקברות ספרינגפילד, ניו ג'רזי.

ציוריו של ויטרדג' נמצאים כעת באוספים של מוזיאונים רבים, כולל המוזיאון המטרופוליטן בעיר ניו יורק, מוזיאון יוטה לאמנויות יפות בסולט לייק סיטי, מוזיאון האמנות האמריקאי סמיתסוניאן בוושינגטון הבירה ומוזיאון הלובר בפריס, צרפת.

קישורים חיצוניים
----------------

ויקישיתוף מדיה וקבצים בנושא **וורטינגטון ויטרדג'** בוויקישיתוף
* וורטינגטון ויטרדג', באתר אנציקלופדיה בריטניקה (באנגלית)

הערות שוליים
------------

1. ↑  Anthony F. Janson, **Whittredge, (Thomas) Worthington**, Oxford University Press, 2003, Oxford Art Online
2. ↑  American Paradise: The World of the Hudson River School, libmma.contentdm.oclc.org (באנגלית)
3. ↑  Thomas Worthington Whittredge - The Complete Works - thomasworthingtonwhittredge.org, www.thomasworthingtonwhittredge.org

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007445217605171
* GND: 119047780
* ISNI: 0000 0000 6678 446X
* LCCN: n83060731
* NLA: 35606104
* RKD: 84085
* SNAC: w6vd717x
* SUDOC: 191394181
* Trove: 1012448
* ULAN: 500017639
* VIAF: 67267275
* WorldCat: lccn-n83060731

 |
שגיאות פרמטריות בתבנית:מחשב   
שימוש בפרמטרים מיושנים [ גודל ] 

**סמסונג גלקסי A71** (באנגלית: **Samsung Galaxy A71**) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז בדצמבר 2019, והושק בינואר 2020.

מפרט
----

### חומרה

המכשיר מצויד במסך מסוג סופר AMOLED בגודל 6.7 אינץ' וברזולוציית 1080x2400 פיקסלים, ביחס גובה-רוחב של 20:9.

המכשיר מופעל על ידי מעבד בעל שמונה ליבות, כאשר 2 מהן פועלות בתדר עבודה של 2.2 ג'יגה הרץ וה-6 הנותרות פועלות בתדר עבודה של 1.8 ג'יגה הרץ. במכשיר ישנה מערכת על שבב מדגם "Snapdragon 730", שהיא מתוצרת קוואלקום בליתוגרפיית ייצור בת 8 ננומטר. המעבד הגרפי הוא מדגם Adreno 618. נפח הזיכרון RAM נע בין 6 ל-8 ג'יגה בייט. למכשיר אחסון פנימי בנפח 128 ג'יגה בייט. כמו כן, המכשיר מופעל על ידי סוללת ליתיום פולימר, בקיבולת 4500 מיליאמפר-שעה, שאינה ניתנת להסרה, במתח טעינה בן 25 וואט. בנוסף, למכשיר חיישן טביעות אצבע אופטי בתצוגה.

#### מצלמה

המכשיר מצויד במערך בעל ארבעה מצלמות אחוריות, ומצלמה אחת קדמית, הכולל: מצלמה רחבה ברזולוציה 64 מגה פיקסל; מצלמה ברזולוציה 12 מגה פיקסל; מצלמת מאקרו ברזולוציה 5 מגה פיקסל; חיישן עומק ברזולוציה 5 מגה פיקסל; כמו כן, למכשיר ישנה מצלמה קדמית ברזולוציה 32 מגה פיקסל. המצלמות האחוריות יכולות להקליט וידאו של עד 4K ב-30 פריימים לשנייה.

### תוכנה

המכשיר הושק כשמותקנת עליו מערכת ההפעלה אנדרואיד 10 בממשק המותאם של סמסונג - One UI 2.0. הטלפון מכיל בתוכו קושחה ייעודית בשם "Samsung Knox" המספקת אבטחה נוספת לטלפון.

ב-18 באוגוסט 2020 הכריזה סמסונג כי מכשיר זה, יחד עם עוד מכשירים נבחרים, ייתמכו בשלושה דורות של עדכוני תוכנת אנדרואיד.

ב-2 בדצמבר 2020 הטלפון הוכרז ככשיר לשדרוג אנדרואיד 11 לממשק - One UI 3.1.

קישורים חיצוניים
----------------

ויקישיתוף מדיה וקבצים בנושא **סמסונג גלקסי A71** בוויקישיתוף
* אתר האינטרנט הרשמי של סמסונג גלקסי A71

הערות שוליים
------------

1. ↑  Samsung Galaxy A71 - Full phone specifications, m.gsmarena.com
2. 1 2  סקירה מלאה | Samsung Galaxy A71, באתר www.gadgety.co.il, ‏2020-03-01
3. ↑  Samsung Raises the Bar for Mobile Experience Innovation Committing to Three Generations of Android OS Upgrades, news.samsung.com (באנגלית)
דגל סקוטלנד שעליו סלטיר אנדרו הקדוש משויך באופן מסורתי לאואנגוס השני.
**אואנגוס השני** (באנגלית: **Óengus II** בגאלית סקוטית: **Óengus mac Fergusa**; נפטר ב-834) בנו של פרגוסה, היה מלך הפיקטים (מלך פורטריו). אואנגוס השני מלך כארבע עשרה שנים, החל מעלייתו לשלטון בשנת 820 ועד מותו בשנת 834.

על פי המסורת הסקוטית, אואנגוס השני היה הראשון שהשתמש בדגל סקוטלנד שעליו סלטיר אנדרו הקדוש.

קורות חיים
----------

אואנגוס (Óengus) או אוניואיסט (**Onuist**), הונגוס (**Hungus**) או אנגוס (**Angus**), ירש את כס אחיו קוסטנטין. בעבר חשבו כי מוצאו של אואנגוס היה מדאל ריאטה וכי היה צאצאו של פרגוס מק אכדאך אולם כיום סוברים כי היה צאצא של אואנגוס מק פרגוסה (אואנגוס הראשון).

אואנגוס, יחד עם אחיו, בנו (אאוגאן) ואחיינו דומנל מק קאוסטנטין מוזכרים בשירה "דואן אלבאנאך". אזכור זה הביא לדעה כי מלכים פיקטים שלטו בדאל ריאטה, אולם כיום ברור שהם הוזכרו בשל חשיבותם, ולא בשל העובדה שמלכו בכל מלכות הפיקטים (ככל הנראה אואנגוס שלט בממלכת הפיקטים (בפורטריו), ואילו דומנל שלט בדאל ריאטה).

העובדה שאואנגוס בחר בסאלטייר כדגל סקוטלנד מפורטת בכתבי ג'ון מפרדון ואנדרו מויינטון - וככל הנראה שניהם מסתמכים על מקור קדום יותר, שקדם למאה ה-12. מסופר כי אואנגוס וצבאו נצחו בסיוע אנדרו הקדוש ולכן נשאו את דגלו. לא ברור כנגד מי נלחמו, ובחלק מהכתבים מצוין כי אואנגוס נלחם באת'לסטן (Athelstan).

על פי "דברי ימי אירלנד" נפטר אואנגוס בשנת 834, ואת כסאו ירש דרסט התשיעי בנו של קוסטנטין.

בנו של אואנגוס - אאוגאנן (או אאוגאן) מלך מאוחר יותר, ונהרג עם אחיו, בראן בקרב נגד הויקינגים בשנת 839.

קישורים חיצוניים
----------------

* דברי ימי אלסטר (בלטינית)
* דברי ימי אלסטר (תרגום לאנגלית)

| מלכי סקוטלנד |
| --- |
| המלכים הפיקטים | בית אלפין • בית דאנקלד • בית מוריי • בית ברוס • בית באליול • בית סטיוארט • בית הנובר • בית וינדזור |
| מלכי סקוטלנד | דרסט הראשון • טאלורק הראשון • נכטאן הראשון • דרסט השני • גאלאן • דרסט השלישי • דרסט הרביעי • גרטנייט הראשון • קיילטראם • טאלורק השני • דרסט החמישי • גאלאם קנאלאת' • ברידיי הראשון • גרטנייט השני • נכטאן השני • קיניאוך • גרטנייט השלישי • ברידיי השני • טאלורק השלישי • טאלורגאן • גרטנייט הרביעי • דרסט השישי • ברידיי השלישי • טרן • ברידיי הרביעי • נכטאן השלישי • דרסט השביעי • אלפין הראשון • דרסט השביעי • נכטאן השלישי • אואנגוס הראשון (אנ') • ברידיי החמישי • קיניאוד הראשון • אלפין השני • טאלורגאן השני • דרסט השמיני • קונאל מק טאידג • קאוסטנטין • אואנגוס השני • דרסט התשיעי • אאוגאנן • אואוראד • ברידיי השישי • קיניאוד השני • ברידיי השביעי • דרסט העשירי |
**איאן גומז** (באנגלית: **Ian Gomez**; נולד ב-27 בדצמבר 1964) הוא שחקן אמריקאי הידוע מתפקידיו בסדרות "פליסיטי" ו"קוגר טאון".

ביוגרפיה
--------

גומז נולד בניו יורק לאב אמן ולאם רקדנית. במוצאו הוא פורטוריקני ויהודי ממוצא רוסי.

גומז היה נשוי לשחקנית ניה ורדלוס ולהם בת משותפת מאומצת. בעקבות נישואיו המיר דתו לנצרות יוונית-אורתודוקסית. הזוג התגרש בשנת 2018 לאחר 23 שנות נישואין.

### קריירה

בשנים 1995–1999 ו-2002–2004 שיחק בסדרה "המופע של דרו קארי". עם קארי שיתף פעולה בשנת 1999 בתוכנית "של מי השורה הזו בכלל?". בשנים 1998–2002 שיחק בסדרה "פליסיטי" בתפקיד חוויאר קינטטה.

בשנת 2002 כיכב בווידאו קליפ לשיר של הזמרת אלאניס מוריסט. בשנה זו שיחק בשני פרקים בעונה השלישית של הסדרה "תרגיע" עם לארי דייוויד. ב-2003 שיחק בסרט הקומדיה "לתפוס את פאפי".

בשנת 2005 כיכב בסדרת הסיטקום "ג'ייק מתקדם" של רשת ABC, בתור אדריאן, חברו הטוב ביותר של ג'ייק, אותו גילם ג'ון סטיימוס. בשנת 2006 שיחק בתפקיד משני בפרק בעונה השלישית של הסדרה "אבודים" ובתפקיד משני בסדרה "ריבה".

בשנים 2009–2015 כיכב בתור אחת הדמויות הראשיות בסדרה הקומית "קוגר טאון" בתפקיד של אנדי טורס, בעלה הצייתן של אלי. הסדרה שודרה במשך שלוש עונותיה הראשונות ברשת ABC ובשלוש העונות שאחריה שודרה ברשת TBS.

בשנת 2015 החל להנחות את התוכנית "The Great American Baking Show" ברשת ABC לצד אשתו דאז ניה ורדלוס ומנחים נוספים.

בשנת 2019 שיחק בסרטו של קלינט איסטווד "ריצ'רד ג'וול", לצדם של קתי בייטס וג'ון האם.

בשנת 2021 החל לשחק בסדרת הדרמה "פיזיקל" בשירות אפל TV פלוס. בהמשך שנה זו שיחק גומז בסרט "The Ultimate Playlist of Noise"; סרט מקורי של רשת הולו.

בשנת 2022 החל לשחק בסדרה הקומית "בחורה רווקה שיכורה" של ערוץ Freeform, בדמותו של בוב, בן זוגה של קרול (אלי שידי). הסדרה הסתיימה לאחר שתי עונות. באותה שנה גילם את קווין ריביירה בסדרה "עיר הרצח" של נטפליקס.

קישורים חיצוניים
----------------

ויקישיתוף מדיה וקבצים בנושא **איאן גומז** בוויקישיתוף

* איאן גומז, במסד הנתונים הקולנועיים IMDb (באנגלית)
* איאן גומז, באתר AllMovie (באנגלית)
* איאן גומז, במסד הנתונים הקולנועיים KinoPoisk (ברוסית)

הערות שוליים
------------

1. ↑  Ian Gomez Biography (1964-), באתר Film Reference
2. ↑  Pplus, הפרידה היוונית שלי: ניה ורדולוס נפרדה מבעלה, במדור "פנאי פלוס" באתר ynet‏, 4 ביולי 2018
3. ↑  The Great Holiday Baking Show: US tries and fails to copy UK super smash, באתר הגרדיאן, 30 בנובמבר 2015

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4615382
* BnF: cb15070074v (data)
* ISNI: 0000 0001 1664 9347
* LCCN: no2008109514
* VIAF: 68747114
* WorldCat: lccn-no2008109514

 |
**Cython** היא שפת תכנות דמוית פייתון המאפשרת קריאה לפונקציות בשפות C/‏C++‎ ואפשרות הכרזה מראש על טיפוס המשתנים (טיפוסיות סטטית).

Cython מאפשרת כתיבת מודולי הרחבה ל-CPython. קוד פייתון רגיל יכול להשתמש בהרחבות אלו בצורה דומה למודולי פייתון. בשונה מקוד פייתון, Cython מתקמפל לשפת C, והקוד עושה שימוש בקריאות ישירות ל-CPython ולספרייה הסטנדרטית. הודות לטכניקה זו זמן הריצה של פונקציות הנכתבות ב-Cython לרוב קצר יותר, אך יוצר תלות בין המודול לבין מפרש הפייתון והספרייה הסטנדרטית.

Cython היא נגזרת של שפת Pyrex והיא מרחיבה את האופטימזציות והיכולות שלה. השפה נוצרה כפיצול מ-Pyrex ב-2007 על ידי מפתחי התוכנה המתמטית Sage, שיצרו את SageX. לאחר שמתכנתים רבים הורידו את Sage רק כדי להשתמש ב-SageX, וכיוון שמתכנתים של הרחבות אחרות (LXML), תחזקו פיצולים משלהם לPyrex, הוחלט להוציא את SageX מSage, ולאחדו עם cython-lxml.

Cython נפוצה בשימוש בקרב מתכנתי פייתון המפתחים תוכנות וספריות מדעיות, ובפרט תוכנת המתמטיקה Sage וספריות הפייתון הפופולריות SciPy, pandas ו-scikit-learn.

דוגמת קוד
---------

Hello World ב-Cython
מקובל להשתמש בהרחבת `distutils` לצורך קימפול, ומאחר ש-Cython מתממשקת עם Python C API מקובל להגדיר מספר קבצים:

* קובץ `setup.py` שעושה שימוש ב-`distutils` לצורך בנייה ויצירת המודול
* תוכנית פייתון שעושה שימוש במודול המרחיב
* קובצי קוד Cython

דוגמת הקוד הבאה מסבירה את תהליך הקימפול וההרצה של תוכנית פשוטה:

```
# hello.pyx - Python Module, this code will be translated to C by Cython.
def say\_hello():
    print "Hello World!"

```

```
# launch.py - Python stub loader, loads the module that was made by Cython.

# This code is always interpreted, like normal Python.
# It is not compiled to C.

import hello
hello.say\_hello()

```

```
# setup.py - unnecessary if not redistributing the code, see below
from distutils.core import setup
from Cython.Build import cythonize

setup(name = 'Hello world app',
      ext\_modules = cythonize("\*.pyx"))

```

לקימפול, ואחר כך להרצת התוכנית נדרשות הפקודות הבאות:

```
$ python setup.py build_ext --inplace
$ python launch.py

```

קישורים חיצוניים
----------------

* 

* אתר האינטרנט הרשמי של Cython (באנגלית)
**הוֹרְנֶט** (באנגלית: USS ***Hornet***) הייתה אוניית מפרשים מלחמתית מסוג סלופ-בריג, ( סלופ מלחמתי בעל מעטה בריג) של הצי האמריקני, והשלישית שנשאה שם זה. היא הושקה ב-28 ביולי 1805 בבולטימור, והוכנסה לשירות פעיל ב-18 באוקטובר. במלחמת 1812 פיקד על האונייה ג'יימס לורנס, מי שלימים, בעודו מפקד ה"צ'סאפיק", העניק לצי האמריקני את המוטו המפורסם "Don't give up the ship". ב-1811 הוחלף מערך המעטה שלה למעטה אונייה. "הורנט" טבעה בסערה עם כל צוותה ב-1829 בחוף מקסיקו.

תחילת שירותה בצי
----------------

מפקדה הראשון של "הורנט" עם הכנסתה לשירות פעיל ב-18 באוקטובר 1805 היה מאסטר-קומנדנט אייזק צ'ונסי. המשימה הראשונה שהוטלה עליה הייתה לסייר לאורך החוף האטלנטי של ארצות הברית, אותה מילאה עד 29 במרס 1806. מכאן הפליגה אל הים התיכון, והצטרפה לשייטת האמריקנית שהגנה על אוניות סוחר אמריקניות מפני הקורסארים הברברים. היא שבה לצ'ארלסטון ב-29 בנובמבר 1807 והוצאה משירות פעיל.

ב-26 בדצמבר 1808 הוחזרה האונייה לשירות פעיל. היא הסיעה את גנרל ג'יימס וילקינסון אל ניו אורלינס, סיירה במימי הבית כדי לאכוף את חוק האמברגו, ונשאה אשגרים אל הולנד, צרפת ואנגליה. מנובמבר 1810 עד ספטמבר 1811 עברה "הורנט" שיפוץ מקיף במספנת הצי בוושינגטון, במהלכו הוחלף מערך המעטה שלה ממעטה בריג למעטה אונייה (מפרשים רוחביים על שלושה תרנים).

מלחמת 1812
----------

בפרוץ המלחמה צורפה "הורנט" לשייטת בפיקודו של קומודור ג'ון לורנס. ב-9 ביולי 1812 לכדה את הפריבטיר "דולפין", אך זמן קצר לאחר מכן חילצו הבריטים את אוניית השלל משבייה. אחר כך סייעה בהטלת הסגר על נמל סלבדור בברזיל, בו שהתה אה"מ "בּוֹן סִיטְוואַייֶן". ב-24 בפברואר 1813 לכדה לאחר קרב בחופי גיאנה הבריטית את אה"מ "פיקוק".

אחרי שביית "פיקוק" הפליגה "הורנט" צפונה אל ניו לונדון. היא נותרה כלואה בנמל עד 14 בנובמבר 1814, אז הצליחה לחמוק בעד ההסגר שהטילו עליו אוניות הצי המלכותי, ובדרכה אל ניו יורק תפסה שלל ספינת סוחר נוספת. "הורנט", שהידיעות על סיומה של המלחמה עדיין לא הגיעו אליה, הפליגה דרומה וב-23 במרס 1815 לכדה את אה"מ "פינגווין" ליד האי טריסטן דה קונה.

המשך שירותה בצי
---------------

לאחר סיור באיי הודו המערבית, הפלגה אל קופנהגן ב-1818 והפלגה נוספת אל הים התיכון ב-1819, הוצבה "הורנט" בקי וסט ובפנסקולה בפלורידה, ונטלה חלק בהדברת הפירטיות בים הקריבי. ב-29 באוקטובר 1821, ליד סנטו דומינגו, לכדה את הסקונר הפירטי "מוסקו" (Moscow).

"הורנט" הוסיפה לסייר בים הקריבי למשך 9 השנים הבאות. ב-4 במרס 1829 יצאה מפנסקולה כשפניה אל חוף מקסיקו ומאז לא נראתה עוד. ב-27 באוקטובר 1829 קיבל מפקד שייטת הים הקריבי ידיעה, כי חודש קודם לכן, ב-29 בספטמבר 1829, נקלעה "הורנט" לסערה ליד טמפיקו, איבדה את תרניה, התמלאה מים וטבעה עם כל אנשי צוותה.

מקורות
------

* ערך זה כולל קטעים מתורגמים מן החיבור Dictionary of American Naval Fighting Ships הנמצא כיום ברשות הציבור.
* James, W. *Naval History of Great Britain*. London, 1837. Vol. VI, pp. 383-387. Digitized copy in: pbenyon.plus.com

קישורים חיצוניים
----------------

ויקישיתוף מדיה וקבצים בנושא **הורנט** בוויקישיתוף

הערות שוליים
------------

1. ↑  אין לבלבל בינה לבין הסלופ המלחמתי "הורנט", שגם הוא הושק ב-1805.
**פאטאיה** (בתאית: **พัทยา**, מבוטא על פי הנחיות מערכת התעתיק המלכותית התאילנדית-(RTGS), כ-Phatthaya), היא עיר בתאילנד, הממוקמת בחוף המזרחי של מפרץ תאילנד, כ-165 קילומטרים דרומית-מזרחית לבנגקוק, אולם אינה חלק ממחוז אמפו באנג לאמונג במחוז צ'ון בורי.
משמעות השם פאטאיה היא "הרוח הדרום-מערבית של המונסון". 

העיר פאטאיה היא אזור מנהלי בעל שלטון עצמי המכסה את כל טמבון נונג פרו ונא קלואה וחלקים מהואי יאי ונונג פלא לאי. פאטאיה היא גם מרכז אזור המטרופולין של פאטאיה-צ'ונבורי, מרכז היישובים של פרובינציית צ'ונבורי. העיר ממוקמת באזור התעשייתי מאוד של גזרת הים המזרחית של תאילנד, שלאורכה גם אמפו סי ראצ'ה, לאם צ'אבאנג וצ'ון בורי. פאטאיה נותרה בעיקר עיר תיירות, עם תעשייה דלה מאוד בקרבה.

פאטאיה שנייה רק לבנגקוק בצמיחתם של בניינים גבוהים, כשדירות רבות נבנות עבור תושבים זרים.

התיירות לעיר
------------

כלכלת העיר מבוססת ברובה על תיירות אשר מכניסה כ-59.3 מיליארד באט לשנה (2007), מתוכם 48.7 מיליארד באט מתיירות חוץ. בעיר 357 בתי מלון ואכסניות שכוללים למעלה מ-38,000 חדרים (2007) ומאות פאבים, מועדונים ומסעדות.

חלק ניכר מהתיירות לעיר היא תיירות מין. בפאטאיה ניתן למצוא אלפי נערות עובדות ברחובות וברחוב הראשי של העיר נמצאים מועדוני חשפנות, מכוני עיסוי ועוד מקומות לסיפוק צרכים מיניים.

פאטאיה היא אחת מערי הנופש לחוף הים המתוירות בעולם, עם 6.68 מיליון מבקרים בשנת 2007- מתוכם 4.48 תיירים זרים ועוד 2.2 מיליון מבקרים תאילנדים.. מספר הולך וגדל של תיירים מגיעים מברית המועצות ומזרח אסיה.

איים וחופים
-----------

### איים

מספר איים נמצאים מול חופי העיר.

כ-8 ק"מ מחופי העיר נמצאת קבוצת "האיים הקרובים" ובהם האי **קו לאן** שמוצג לתיירים גם בשם "אי האלמוגים", שטחו כ-4 קמ"ר, הוא בעל חופים יפים ומתויר, משמש כאתר צלילה ושנירקול. סמוך אליו נמצאים האיים **קו סאק**, אי בצורת האות כ', והאי הפרטי **קו קראק**.

כ-21 ק"מ מקו החוף נמצאת קבוצת "האיים הרחוקים" ובהם האי **קו פאי** אשר מוכרז כשמורת טבע ולא מורשת בו לינת לילה וסמוך אליו האיים **קו מאן וויצ'אי**, **קו הו צ'אנג** ו**קו קלאנג באדאן** מדרום והאי **קו לואם** מצפון-מערב. 

דרומית לקבוצת "האיים הרחוקים" נמצאים האיים **קו רין**, **קו הין-קאו** ו**הין טון מאי** - סלע גדול המזדקר מהים.

### חופים

רצועת החוף של פאטאיה מחולקת לשני חלקים עיקריים "חוף פאטאיה" אשר ממוקם במקביל למרכז העיר, ו-"חוף Jomtien" אשר ממוקם בחלקה הדרומי של העיר. שתי רצועות החוף מופרדות ביניהם על ידי "גבעת Pratumnak".

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **פאטאיה** |
| ויקישיתוף תמונות ומדיה בוויקישיתוף: **פאטאיה** |

* אתר האינטרנט הרשמי של פאטאיה
* העירייה של פאטאיה (בתאית בלבד)
* מדריך תמונות של פאטאיה - סיור פנורמי בעיר
* מפה של העיר פאטאיה- מתוך *ethailandmap.com*

הערות שוליים
------------

1. ↑  הנתונים מדו"ח סטטיסטי עירוני על כמויות תיירים 2006-2007 של עריית פאטאיה


|  |  |
| --- | --- |
| בקרת זהויות עריכת הנתון בוויקינתונים | 
* GND: 4247208-8
* MusicBrainz: cf8b8f84-d150-45ad-9d7d-a1d52f92475b
* VIAF: 234237825
* WorldCat: viaf-234237825

 |
פירוש נוסף ערך זה עוסק בניצב אריה עמית. אם התכוונתם לסא"ל אריה עמית, ראו אריה עמית (טפר).

**אריה עמית** (נולד ב-28 באוגוסט 1950) הוא ניצב בדימוס של משטרת ישראל.

ביוגרפיה
--------

עמית נולד בחיפה למרים ומרדכי אקסמיט. הוא בוגר מחזור י"ד של הפנימייה הצבאית לפיקוד שליד בית הספר הריאלי בחיפה. עמית סיים שירותו בצה"ל בדרגת סרן והוא בעל תואר שני ביחסים בינלאומיים ובוגר תוכנית המנהלים של בית הספר לעסקים באוניברסיטת הרווארד. במסגרת שירותו במשטרת ישראל הוכשר במכללה לביטחון לאומי. בתפקידיו האחרונים במשטרה שימש מפקד מרחב דן, ראש אגף מבצעים ובשנים 1994–1997 מפקד מחוז ירושלים.

לאחר סיום שירותו פנה עמית לעסקים. תחילה הובא על ידי דני יתום לעסוק בייעוץ ביטחוני באנגולה במסגרת חברה בבעלות ארקדי גאידמק, פרויקט שלטענתו לא יצא אל הפועל, ועד שנת 2000 היה מנכ"ל חברות טלכר, השמירה טכנולוגיות מיגון ו-S.G.I. בשנים 2000–2003 היה מנכ"ל חברת הבנייה "דיגל". מלבד זאת משמש עמית יועץ לחברות ביטחוניות בישראל וברחבי העולם, והיה עמית מחקר במרכז הבינתחומי ומרצה במכללה הישראלית לביטחון וחקירות.

בשנת 2004 היה בין החותמים על מכתב תמיכה של בכירי מערכת הביטחון בתוכנית ההתנתקות, הקובע שהתכנית חיונית לביטחון ישראל.

בשנת 2005 מונה עמית על ידי שר הפנים אופיר פינס-פז ליו"ר הוועדה הבין-משרדית למניעת אלימות באזורי בילוי. בשנת 2006 התמודד לכנסת ה-17 במקום ה-40 ברשימת העבודה-מימד ולא נבחר לכנסת. משנת 2008 עומד עמית בראש מטה המאבק של הארגון למיגור האלימות והגזענות בספורט, מטעם ארגון שחקני הכדורגל בישראל. כמו כן הוא חבר בוועדה לבחינת מצב ענף הכדורגל במשרד התרבות והספורט וחבר ועדת מעקב של עמותת סיכוי - לקידום שוויון אזרחי לבחינת יישום המלצות ועדת אור.

עמית הוא אחיה של המתרגמת והחוקרת חנה עמית-כוכבי. ב-2022, הוא התאלמן מאשתו השנייה, רעה צור עמית.

לקריאה נוספת
------------

* חיים משגב, **שיחות עם אריה עמית**, בהוצאת ספרית פועלים

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **אריה עמית** |

* נעמה נחושתאי, אריה עמית, באתר ynet (מתוך מגזין בלייזר), 7 בינואר 2010
* אריה עמית, ברשת החברתית אקס (טוויטר)

הערות שוליים
------------

1. ↑  אריה עמית, באתר "בהשקט ובבטחה".
2. ↑  שלום ירושלמי, אי אפשר להוציא את השוטר מאריה עמית, באתר nrg‏, 27 באפריל 2012
3. ↑  שי שלו, ‏אריה עמית פורש מתפקיד מנכ"ל דיגל, באתר גלובס, 19 בינואר 2003.
4. ↑  אטילה שומפלבי, בתגובה למכתב הרבנים: "מכתב אלופים" בעד התנתקות, באתר ynet, 29 באפריל 2004
5. ↑  רפי רשף, אינטימי, באתר מאקו

| מפקדי מחוז ירושלים של משטרת ישראל |
| --- |
| 

|  |
| --- |
| ישורון שיף (1948–1949) • לוי אברהמי (1949–1958) • יואב פלג (1958–1961) • שאול רוזוליו (1962–1970) • דוד עופר (1970–1972) • אהרון שלוש (1972–1973) • חיים תבורי (1973–1975) • אריה איבצן (1975–1980) • יהושע כספי (1980–1984) • אברהם תורג'מן (1984–1985) • רחמים קומפורט (1985–1990) • חיים אלבלדס (1991–1993) • רפי פלד (1993) • יהודה וילק (1993–1994) • אריה עמית (1994–1997) • יאיר יצחקי (1997–2000) • מיקי לוי (2000–2004) • אילן פרנקו (2004–2007) • אהרן פרנקו (2007–2011) • ניסו שחם (2011–2012) • יוסי פריינטי (2012–2014) • משה אדרי (2014–2016) • יורם הלוי (2016–2019) • דורון ידיד (2019–2021) • דורון תורג'מן (2021–) |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007301244005171
* LCCN: n2010023106
* VIAF: 97334084
* WorldCat: lccn-n2010023106

 |
**איזבלי ברגוסי פונטאנה** (באנגלית: **Isabeli Bergossi Fontana**; נולדה ב-4 ביולי 1983) היא דוגמנית ברזילאית.

ביוגרפיה
--------

### שנותיה הראשונות

פונטאנה נולדה בפרנה, קוריטיבה, ברזיל. ב-1996 הגיעה לגמר של תחרות "מראה הדוגמנות עלית" ובשנה שאחרי כן היא עברה מדרום ברזיל למילאנו, איטליה, כדי לפתוח בקריירת דוגמנות.

### קריירה

ב-1999 היא דיגמנה לקטלוג לבני-הנשים של ויקטוריה'ס סיקרט. מעט אחר כך, היא חתמה על חוזי דוגמות עם ורסצ'ה, רלף לורן, וולנטינו. מאז 1999 היא דיגמנה לגיליון בגדי הים של ספורטס אילוסטרייטד, מארי קלייר, Elle, ווג, הרפרס בזאר, נומרו,, i-D, ארנה ורבים אחרים.

פונטאנה הופיעה בתצלומי פנים במודעות פרסומת רבות בכללן לג'ינס ארמאני, שאנל, Colcci, Disritmia, אמפוריו ארמאני, אנריקה מרטינס, הלנה רובינשטיין, הוגו בוס, חוסיין צ'לאיאן, מאסימו דוטי, M. Officer, ניקול פארי, אוסקר דה לה רנטה, פיטר האן, פיליפס, רלף לורן, רבלון, רוברטו קוואלי, Rosa Chá, Saks Fifth Avenue, טומי הילפיגר, טריטון, ולנטינו, ורסצ'ה, ויקטוריה'ס סיקרט, Vivara.

כעת איזבלי מופיעה בפרסומות F/W לוורסצ'ה, רוברטו קוואלי, ולנטינו, ו-H&M.
 איזבלי היא הפנים הנוכחיות של בושם Flowerbomb של ויקטור ורולף.

ב-2008 היא הופיעה לראשונה ברשימת 15 הדוגמניות המרוויחות את השכר הגבוה ביותר בעולם שערך המגזין פורבס והגיעה למקום ה-11, עם רווחים של $3 מיליון דולרים.

### חייה האישיים

בנעוריה נכחה איזבלי ב-the Church of Jesus Christ of Latter-day Saints במחוז Portão בקוריטיבה. היא נישאה לדוגמן אלווארו ז'אקומוסי אבל הם התגרשו ב-2004. פונטנה התחתנה עם השחקן והדוגמן הנרי קסטלי ב-10 בדצמבר 2005 ובנם, לוקאס, נולד ב-23 באוקטובר 2006 בסאו פאולו. פונטנה וקסטלי נפרדו וכיום הם בתהליכי גירושין.

קישורים חיצוניים
----------------

ויקישיתוף מדיה וקבצים בנושא **איזבלי פונטאנה** בוויקישיתוף
* איזבלי פונטאנה, ברשת החברתית אקס (טוויטר)
* איזבלי פונטאנה, במסד הנתונים הקולנועיים IMDb (באנגלית)
* איזבלי פונטאנה ב-Fashion Model Directory
* איזבלי פונטאנה ב-Askmen.com
* איתי יעקב, הדוגמנית איזבלי פונטנה בישראל: "מאז שילדתי אני עובדת אפילו יותר", באתר Xnet‏, 30 באפריל 2019

הערות שוליים
------------

1. 1 2  הדיוקן של פונטנה בניו יורק מגזין
2. 1 2 3 4  הדיוקן של פונטנה ב-Fashion Model Directory
3. ↑  איזבלי פונטנה ב-models.com
4. ↑  הדוגמניות המרוויחות את השכר הגבוה ביותר בעולם